Ogre (upe)

Ogre (augštecē — Ogriņa, Ogrīte) ir upe Latvijā, tek Madonas, Cēsu un Ogres novados. Upes kritums 222 m (1,18 m/km), vidējais caurplūdums grīvā 17,9 m³/s, maksimālais — 177 m³/s, minimālais — 2,1 m³/s. Daļa upes ietilpst Ogres ielejas dabas parkā.

 Raksturojums 
Ogres izteka atrodas Vidzemes augstienes Vestienas paugurainē  Nesaules kalna pakājē, tālāk caur augstieni tā plūst pa Augšogres pazeminājumu.Latvijas ģeogrāfijas atlants. "Jāņa sēta", 2020 Tecējuma sākumā Ogre pa īsām pietekām uzņem Piebalgas pauguraines ezeru ūdeņus, pa Sustalu arī lielo Vecpiebalgas ezeru ūdeņus. Ogres posms starp Cirstiem un "Lācīšiem" ietilpst Vecpiebalgas aizsargājamo ainavu apvidū. Upe visā garumā līkumaina. Līdz Ērgļiem Ogre līkumo pa ieleju vai gravu ar stāvām nogāzēm, šeit tā ir visstraujākā. Krastos daudzviet dolomīta atsegumi. Pēc Līčupes ietekas Augšogres pazeminājums pāriet Viduslatvijas zemienes Madlienas nolaidenumā. Kalnrēžu dolomitizēta smilšakmens atsegums pie Rembates un Ogres dolomītu krauja pie bijušās Ogres kartona fabrikas ir aizsargājamie ģeoloģiskie objekti. Visu sezonu Ogre laivojama no bijušās Ogres HES (netālu no Baltavas stacijas), augstākā ūdenslīmenī no Ērgļiem, bet palos pat no Ineša pa Sustalu vai no Lielā Līdēra.Copeslapa. Ogre Ogres lejtecē palu laikā applūst Ogres pilsētas zemākās daļas.Ogresnovads.lv. Ogres upe uz brīdi iziet no krastiemKursors. RTU izstrādā digitālu risinājumu savlaicīgai plūdu prognozēšanai Ogres upē

Pavisam Ogres baseinā ir 98 ezeri ar kopplatību 31,3 km², apmēram trešdaļu baseina platības aizņem meži. Pie ietekas Daugavā atrodas Ogres sala. Upē sastopami asari, raudas, līdakas, retāk sami un taimiņi; upes augštecē arī plauži, līņi, sapali, vēdzeles, zuši, vēži. Pie Ogresmuižas atrodas viena no lielākajām stārķu ligzdošanas kolonijām Latvijā.Upesoga. Ogre

 Pietekas 

 Nosaukums 
Ogres upes senais vārds lībiešu valodā bija Wogene, Woga, kas pirmo reizi rakstos pieminēts Indriķa hronikas aprakstā par 1206. gada līvu sacelšanos pret krustnešiem. Upes nosaukums varētu būt saistāms ar vārdu voog — 'straume, plūsma, vilnis' vai voogama — 'plūst, tecēt, viļņot'.Alvre P. Eesti ja liivi keeleaines Henriku Liivimaa kronikas. Keel ja kitjandus, 1985, Nr.1, lk.34. (igauniski)

 Attēlu galerija 

 Atsauces 

 Ārējās saites 

Kategorija:Ogres baseina upes
Kategorija:Cēsu novada upes
Kategorija:Ogres novada upes
Kategorija:Madonas novada upes
Kategorija:Ogre (upe)
Kategorija:Aronas pagasts